ধুমল
ধুমল হল একটি নৃত্য যা জম্মু ও কাশ্মীরের ভারতীয় ভূখণ্ডে ওয়াটাল উপজাতির লোকেদের দ্বারা পরিবেশিত হয়। শুধুমাত্র ওয়াট্টাল উপজাতির মহিলাদেরই এই নৃত্য পরিবেশন করার অধিকার আছে। নির্দিষ্ট অনুষ্ঠানে এবং নির্দিষ্ট স্থানে এই নৃত্য পরিবেশন করা হয়। নর্তকীরা লম্বা, রঙিন পোশাক ও পুঁতি এবং ঝিনুক দিয়ে কারুকার্য করা শঙ্কু আকৃতির টুপি পরে। নর্তকীরা সমবেতভাবে গান গায়। সঙ্গীত পরিবেশনায় সাহায্য করার জন্য ঢোল বাজানো হয়। নর্তকীরা একটি নির্দিষ্ট আচার পদ্ধতি অনুসরন করে নৃত্য পরিবেশন করে এবং নির্দিষ্ট জায়গায় মাটিতে একটি ধ্বজ পুঁতে দেয়। এই ধ্বজের চারপাশে পুরুষরা নাচ করে ও অনুষ্ঠান শুরু হয়।